钦定古今图书集成/明伦汇编/闺媛典/第063卷 > 谢俊陞妻赵氏
## 钦定古今图书集成/明伦汇编/闺媛典/第063卷 > 谢俊陞妻赵氏

按《处州府志》：赵氏，儒士谢俊陞妻。年十八，方安国残
兵拥栝民避兵于乡之狮子山，山有穴，高十馀丈，其
乡人每驱虎而阱之者，夫语曰：“‘兵至矣，奈何’？氏厉声
曰：‘有死而已’。”兵果至，夫连被三枪，血流仆地。氏抱二
岁子，触崖而堕，子蹲母腹上，得不死。越日寻氏尸，获
子育焉。